Yatta – Filistîn
Yatta ya ku di nav sînorên Parêzgeha El-Xelîlê (Hebron) ya li başûrê Filistînê de cih digire; bi mîrateya xwe ya dîrokî ya dewlemend, avahiya xwe ya civakî ya bihêz û hişmendiya xwe ya birêvebiriya herêmî re bajarekî giring ê Fîlistînê ye. Tevî şert û mercên sosyoekonomîk ên herêmê, Şaredariya Yattayê xebatên xwe yên ji bo domandina xizmetên herêmî, bihêzkirina pişgiriya civakî û piştgirîdayîna geşepêdana domdar bi biryardarî dimeşîne; her wiha giringiyeke mezin dide hevkariyên navneteweyî yên di navbera şaredariyan de.
Pêwendiya bajarên bira ya di navbera Şaredariya Bajarê Mezin a Amedê û Şaredariya Yatta ya Fîlistînê de, li ser bingeha hişmendiya pişgiriya di navbera gelan de, aştî û piştgiriya dualî hatiye avakirin.
Ev hevkarî, bi taybetî armanc dike ku parvekirina ezmûnan di navbera wan birêvebiriyên herêmî yên ku di bin şert û mercên giran de jiyana xwe berdewam dikin de bihêz bike, girêdanên çandî pêş bixe û pişgiriya navneteweyî bîne ser zemîneke saziyî.
Bi protokola bajarên bira re, her du şaredariyan vîna xwe ya ji bo xebata hevpar a di mijarên wekî parvekirina ezmûnên birêvebiriya herêmî, pêşxistina projeyên çandî û civakî, xebatên jin û ciwanan, xizmetên bajarvaniya domdar û zêdekirina hevkariyên navneteweyî de nîşan daye.
[bookmark: _GoBack]Ev xwişkatiya di navbera Amed û Yattayê de, ne tenê pêwendiyeke fermî ya di navbera şaredariyan de ye; ew sembola hevkariyeke bihêz e ku li ser bingeha nirxên hevpar, pişgiriya civakî û dostaniya di navbera gelan de ber bi siberojê ve tê birin.
(Dîsa wêneya Yattayê û wêneyekî ku di merasîmê de hatiye girtin dikare were danîn)

